1988R2868 — SK — 26.03.1997 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE KOMISIE (EHS) č. 2868/88

zo 16. septembra 1988

ustanovujúce podrobné pravidlá pre uplatňovanie Programu spoločnej medzinárodnej kontroly prijatého Organizáciou pre rybolov v Severozápadnom Atlantiku







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1956/88 z 9. júna 1988, ktorým sa prijímajú ustanovenia pre uplatňovanie Programu spoločnej medzinárodnej kontroly prijatého Organizáciou pre rybolov v Severozápadnom Atlantiku ( 1 ), a najmä na jeho článok 4, keďže sa majú ustanoviť podrobné pravidlá pre vykonávanie Programu spoločnej medzinárodnej kontroly, ďalej len „program“, a nariadenia (EHS) č. 1956/88, najmä v súvislosti s prijatím a oznámením dočasného plánu účasti spoločenstva na programe, oznámením a preskúmaním zrejmých priestupkov a spoluprácou členských štátov a Komisie v týchto otázkach; keďže Riadiaci výbor pre zdroje rybolovu nevydal stanovisko v lehote určenej jeho predsedom, PRIJALA TOTO NARIADENIE:







Článok 1

Členské štáty oznámia Komisii do 1. septembra každého roka mená kontrolórov a špeciálnych kontrolných plavidiel (tento pojem zahŕňa rybárske plavidlá, na palube ktorých sa nachádzajú kontrolóri) a totožnosť helikoptér, ktoré majú v úmysle prideliť pre program na nasledujúci kalendárny rok. Komisia na základe týchto informácií v spolupráci s členskými štátmi vypracuje dočasný plán účasti spoločenstva na programe na uvedený kalendárny rok a informuje o tom výkonného tajomníka NAFO a členské štáty.

Článok 2

Komisia určí orgány uvedené v odseku 3 programu.

Článok 3

Kontrolóri spoločenstva pridelení do programu v súlade s článkom 2 ods. 1 nariadenia (EHS) č. 1956/88 oznámia Komisii Európskych spoločenstiev, Brusel, telexová adresa 241 89 Fiseu — B, v pracovný deň nasledujúci po kontrole podrobnosti o zrejmých priestupkoch na kontrolovaných plavidlách. V priebehu 10 dní poskytnú Komisii zoznam kontrolovaných plavidiel.

V prípade zrejmého priestupku alebo rozdielu medzi zaznamenanými úlovkami a ich odhadmi úlovkov na palube kontrolóri spoločenstva zašlú Komisii kópiu správy o kontrole spolu s podpornou dokumentáciou, vrátane kópií vyhotovených fotografií, čo najskôr po návrate kontrolného plavidla do prístavu. Ak neexistuje žiadny zrejmý priestupok alebo rozdiel medzi zaznamenanými úlovkami a odhadmi úlovkov na palube podľa kontrolórov, kontrolór zašle Komisii originál správy o kontrole do 20 dní po návrate kontrolného plavidla do prístavu.

Článok 4

1. Po prijatí oznámenia od druhej zmluvnej strany o zrejmom priestupku, ktorého sa dopustilo plavidlo spoločenstva, Komisia informuje vlajkový štát plavidla, ktorý prijme urýchlené opatrenia na získanie a posúdenie dôkazov a vykonanie akéhokoľvek ďalšieho skúmania potrebného na vyriešenie zrejmého priestupku. Kontrolór spoločenstva nastúpi na plavidlo, kedykoľvek je to možné. Vlajkový štát skontroluje plavidlo pri jej návrate do prístavu, kedykoľvek je to možné.

Vlajkový štát umožní Komisii plne spolupracovať s príslušnými orgánmi zmluvnej strany, ktorá vykonala kontrolu, s cieľom zabezpečiť, aby sa pripravili dôkazy o zrejmom priestupku a zachovali vo forme, ktorá umožňuje akékoľvek administratívne alebo súdne kroky.

2. V prípade zrejmého priestupku, ktorého sa dopustilo plavidlo spoločenstva, o ktorej podá správu kontrolór spoločenstva, Komisia informuje vlajkový štát plavidla, ktorý prijme urýchlené opatrenia na získanie a posúdenie dôkazov, vykonanie akéhokoľvek ďalšieho skúmania potrebného na vyriešenie zrejmého priestupku, kontrolu lode pri jej návrate do prístavu, kedykoľvek je to možné, a plnú spoluprácu s Komisiou s cieľom zabezpečiť, aby sa pripravili dôkazy o zrejmom priestupku a zachovali vo forme, ktorá umožňuje akékoľvek administratívne alebo súdne kroky.

▼M1

Článok 4a

1. V prípade, že inšpektor NAFO oznámi príslušným orgánom vlajkového členského štátu v zmysle odseku 10 bod iii) prílohy k nariadeniu (EHS) č. 1956/88 zjavný vážny priestupok uvedený v zozname v odseku 9 prílohy k nariadeniu (EHS) č. 1956/88, ktorého sa dopustilo rybárske plavidlo vztýčením svojej vlajky, alebo keď Komisia dostane takúto informáciu, tieto príslušné orgány a Komisia sa o tom budú navzájom bezodkladne informovať.

2. V dôsledku prijatia informácie podľa odseku 1 a po oznámení od inšpektorov inej zmluvnej strany alebo Spoločenstva pridelených do systému o zjavnom vážnom porušení uvedenom v zozname v odseku 9 prílohy k nariadeniu (EHS) č. 1956/88, ku ktorému došlo zo strany plavidla Spoločenstva, Komisia v spolupráci s vlajkovým členským štátom zabezpečí, aby bolo plavidlo skontrolované do 72 hodín riadne splnomocneným inšpektorom.

3. Komisia a vlajkový členský štát budú spolupracovať pri čo najskoršom určovaní toho, či kontrola uvedená v odseku 2 má byť vykonaná inšpektorom Spoločenstva priradeným do systému alebo inšpektorom určeným príslušnými orgánmi vlajkového členského štátu.

4. Riadne splnomocnený inšpektor vstúpi na palubu dotknutého rybárskeho plavidla a preverí okolnosti, ktoré tvoria podstatu zjavného vážneho priestupku zisteného inšpektorom NAFO a výsledok svojej previerky poskytne čo najskôr príslušnému orgánu vlajkového členského štátu a Komisii.

5. Po oznámení svojich výsledkov a ak je zjavný priestupok vážny v zmysle definície priestupkov v odseku 9 prílohy k nariadeniu (EHS) č. 1956/88, príslušný orgán vlajkového členského štátu, ak si to situácia vyžaduje, do 24 hodín sám požiada alebo poverí riadne splnomocneného inšpektora, aby požiadal, aby plavidlo pokračovalo v ceste do prístavu určeného v súlade s odsekom 10 bod ii) prílohy k nariadeniu (EHS) č. 1956/88.

Časový limit uvedený v pododseku 1 môže Komisia predĺžiť najviac o 72 hodín na základe žiadosti, ktorú obdrží od členského štátu.

V prípade zmeny trasy do určeného prístavu musí riadne splnomocnený inšpektor prijať všetky opatrenia nutné k zabezpečeniu a kontinuite dôkazov, vrátane prípadného zapečatenia podpalubia plavidla s cieľom jeho kontroly v prístave.

6. Po príchode do určeného prístavu sa podozrivé plavidlo podrobí komplexnej kontrole vykonanej orgánom členského štátu, ktorý môže byť sprevádzaný inšpektorom NAFO z ktorejkoľvek ďalšej zmluvnej strany, ktorá si želá svoju účasť na takejto kontrole. Vlajkový členský štát bezodkladne oznámi Komisii tak výsledky kontroly použijúc formulár z prílohy I k tomuto nariadeniu, ako aj opatrenia, ktoré prijal na riešenie priestupku.

7. Ak príslušný orgán vlajkového štátu nepožiada, aby plavidlo pokračovalo do prístavu určeného podľa odseku 10 bod ii) prílohy k nariadeniu (EHS) č. 1956/88, oznámi bezodkladne Komisii dôvody, ktoré ho viedli k takémuto rozhodnutiu. Komisia o tomto rozhodnutí a o jeho dôvodoch bude včas informovať Výkonný sekretariát NAFO.

Článok 4b

1. Ak inšpektori Spoločenstva majú podozrenie, že sa rybárske plavidlo pod vlajkou zmluvnej strany dopustilo jedného z vážnych priestupkov uvedených v odseku 9 prílohy k nariadeniu (EHS) č. 1956/88, príslušní inšpektori budú o tom do 24 hodín informovať príslušné orgány dotknutého vlajkového štátu a Výkonný sekretariát NAFO, oznámiac im všetky okolnosti, na základe ktorých uviedli, že dané plavidlo sa dopustilo zjavného vážneho priestupku. Komisia pošle členským štátom kópiu oznámenia adresovaného Výkonnému sekretariátu NAFO.

2. Komisia so súhlasom zmluvnej strany zodpovedajúcej za plavidlo rozhodne, či inšpektor Spoločenstva má zostať na palube, ak bude plavidlo pokračovať do určeného prístavu. Komisia rozhodne aj o tom, či inšpektor Spoločenstva má byť prítomný počas komplexnej kontroly podozrivého plavidla v prístave.

▼B

Článok 5

1. Po prijatí oznámenia od druhej zmluvnej strany o rozdieloch medzi úlovkami zaznamenanými plavidlom spoločenstva a odhadmi kontrolóra, Komisia informuje vlajkový štát plavidla. Komisia taktiež informuje akékoľvek kontrolné plavidlo pridelené do programu spoločenstvom, ktorá sa nachádza v regulačnej oblasti. Kontrolór spoločenstva nastúpi na príslušné plavidlo, kedykoľvek je to možné. Príslušné orgány vlajkového štátu poskytnú Komisii pomoc pri plnej spolupráci s kontrolórom s cieľom zabezpečiť, aby sa pripravili dôkazy a zachovali vo forme, ktorá umožňuje akékoľvek administratívne alebo súdne kroky a vykoná akékoľvek ďalšie skúmanie potrebné na určenie primeraných následných krokov.

2. V prípade rozdielu medzi úlovkami zaznamenanými plavidlom spoločenstva a odhadmi kontrolóra spoločenstva, Komisia informuje vlajkový štát, ktorý bude spolupracovať s Komisiou s cieľom zabezpečiť, aby sa pripravili dôkazy a zachovali vo forme, ktorá umožňuje akékoľvek administratívne alebo súdne kroky a vykonať akékoľvek ďalšie skúmanie potrebné na určenie primeraných následných krokov.

Článok 6

Komisia čo najskôr zašle vlajkovým štátom kontrolovaných plavidiel originály správ o kontrole, ktoré jej zaslali kontrolóri spoločenstva alebo druhá zmluvná strana o plavidlách spoločenstva, na ktorých neexistuje žiadny zrejmý priestupok alebo rozdiel medzi zaznamenanými úlovkami a odhadmi kontrolórov.

Článok 7

Komisia čo najskôr zašle kópie správ vypracovaných kontrolórmi spoločenstva, ktoré zahŕňajú plavidlá druhej zmluvnej strany a týkajú sa zrejmých priestupkov alebo rozdielov medzi zaznamenanými úlovkami a odhadmi kontrolórov, spolu s podpornou dokumentáciou, vrátane druhých urobených fotografií, príslušným orgánom zmluvnej strany pre kontrolované plavidlo.

Článok 8

Komisia zašle výkonnému tajomníkovi NAFO kópiu všetkých správ o kontrole, vypracovaných kontrolórmi spoločenstva.

Článok 9

▼M1

Každý členský štát oznámi Komisii každý rok údaje požadované v bodoch 1 a 2 tohoto článku do 25. januára za obdobie od 1. júla do 31. decembra a do 25. augusta za obdobie od 1. januára do 30. júna podľa vzoru v prílohe II, ako aj údaje požadované v bode 3 tohoto článku podľa vzoru v prílohe III:

▼B

1. výsledok krokov vykonaných v súvislosti so zrejmým priestupkom na jeho plavidlách; zoznam zrejmých priestupkov sa vypracováva ročne dovtedy, kým nie sú ukončené kroky, pričom sa musia konkrétne popísať akékoľvek uložené pokuty;

2. akékoľvek významné rozdiely medzi záznamami o úlovkoch v lodných denníkoch a odhadmi kontrolórov o úlovkoch na palube plavidiel, spolu s uvedením akéhokoľvek následne vykonaného kroku. Rozdiel sa považuje za významný, ak sa odhad inšpektora odlišuje od úlovku zaznamenaného v denníku o 20 % alebo viac;

▼M1

3. Akýkoľvek výrazný rozdiel medzi polohou rybárskeho plavidla Spoločenstva zaznamenanou v „Protokole NAFO“ a skutočnou polohou určenou v čase kontroly plavidla.

Článok 9a

Prenos informácií medzi príslušnými orgánmi členských štátov a Komisiou sa uskutoční prostredníctvom orgánov, ktorých podrobnejšie údaje sú uvedené v prílohe IV.

▼B

Článok 10

Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.

Toto nariadenie je záväzné vo svojej celistvosti a je priamo uplatniteľné vo všetkých členských štátoch

▼M1









PRÍLOHA I

ORGANIZÁCIA PRE RYBOLOV V SEVEROZÁPADNOM ATLANTIKU

Oznámenie o kontrole









PRÍLOHA II

ORGANIZÁCIA PRE RYBOLOV V SEVEROZÁPADNOM ATLANTIKU

Informácia o rozdieloch v zázname o úlovkoch a/alebo zjavných priestupkoch









PRÍLOHA III

ORGANIZÁCIA PRE RYBOLOV V SEVEROZÁPADNOM ATLANTIKU

Informácia o rozdieloch medzi „Protokolom NAFO“ a protokolom kontroly









PRÍLOHA IV

PODROBNÉ ÚDAJE O PRÍSLUŠNÝCH ORGÁNOCH

NEMECKO







Názov: BUNDESANSTALT FÜR LANDWIRTSCHAFT UND ERNÄHRUNG Adresa Palmaille 9 D-22767 Hamburg Telefón: (49 40) 389 05-173 Fax: (49 40) 389 05-128 Ďalekopis: 0214 763 E-mail: - Pracovná doba: pondelok – štvrtok 7:00 – 16:00 piatok 7:00 – 14:00

DÁNSKO







Názov: FISKERIDIREKTORATET Adresa Stormgade 2 DK-1470 København K. Telefón: (45) 33 96 36 09 Fax: (45) 33 93 39 00 Ďalekopis: 16144 fm dk E-mail: - Pracovná doba: 24 hodín/24 hodín

ŠPANIELSKO







Názov: DIRECCIÓN GENERAL DE RECURSOS PESQUEROS Adresa: Calle Ortega y Gasset, 57 E-28006 Madrid Telefón: (34 1) 402 50 00 Fax: (34 1) 402 02 12 Ďalekopis: - E-mail: - Pracovná doba: pondelok – piatok 8:00 – 15:00

PORTUGALSKO







Názov: INSPECÇÃO-GERAL DAS PESCAS Adresa: Ed. Vasco da Gama Alcântara-Mar P-1350 Lisboa Telefón: (351 1) 391 35 81/52 Fax: (351 1) 397 91 93 Ďalekopis: 60339 SEPGC P E-mail: - Pracovná doba: pondelok – piatok 9:00 – 13:00 14:00 – 18:30

SPOJENÉ KRÁĽOVSTVO







Názov: MINISTRY OF AGRICULTURE, FISHERIES AND FOOD Adresa: Nobel House 17 Smith Square UK-London SW1P 3JR Telefón: (44 171) 270 89 60 Fax: (44 171) 270 81 25 Ďalekopis: 88 93 51 fish lw g E-mail: - Pracovná doba: 24 hodín/24 hodín

EURÓPSKA KOMISIA







Názov: DIRECTION GÉNÉRALE DE LA PÊCHE Adresa: Rue Joseph II 99 B-1049 Bruxelles Telefón: (32 2) 299 11 11 Fax: (32 2) 296 23 38 Ďalekopis: 24189 fiseu b E-mail: telecom@dg14.cec.be X 400 S = TELECOM; O = DG14; P = CEC; A = RTT; C = BE Pracovná doba pondelok – piatok 24 hodín/24 hodín